b"\n_START_ARTICLE_\nMarino Ghetaldi\n_START_SECTION_\nVida\n_START_PARAGRAPH_\nGhetaldi va n\xc3\xa9ixer a Ragusa (actual Dubrovnik) en una fam\xc3\xadlia patr\xc3\xadcia de la ciutat que formaven part del govern d'una Rep\xc3\xbablica molt menys poderosa que els seus ve\xc3\xafns: Ven\xc3\xa8cia i Imperi Otom\xc3\xa0. Despr\xc3\xa9s de concloure els seus estudis a la ciutat va exercir diferents c\xc3\xa0rrecs p\xc3\xbablics de la Rep\xc3\xbablica a partir de 1590._NEWLINE_El 1595 va abandonar la ciutat per a fer un llarg viatge per It\xc3\xa0lia, Fran\xc3\xa7a, Anglaterra i altres pa\xc3\xafsos europeus, acompanyat dels seu amic Marin Gucetic. A Roma va estudiar amb Christopher Clavius, a Anvers amb Michel Coignet, a Par\xc3\xads va establir amistat amb Fran\xc3\xa7ois Vi\xc3\xa8te del qui va rebre una forta influ\xc3\xa8ncia._NEWLINE_El 1603, despr\xc3\xa9s de m\xc3\xa9s de set anys viatjant i estudiant, va retornar a la seva ciutat, de la que ja no en sortiria m\xc3\xa9s que en contades ocasions per a exercir funcions diplom\xc3\xa0tiques per compte de la Rep\xc3\xbablica de Ragusa."